ཕྱི་ཟླ་བཅུ་གཅིག་པའི་ཚེས་༡༦ནས་ཚེས་༢༣་བར་རུ་ཡོད་པའི་བོན་གྱི་ཆོས་ཚོགས་རྣལ་འབྱོར་སློབ་གཉེར་ཁང་ནས་གདན་ཞུས་བཞིན་དེ་གར་བཀའ་ཁྲིད་སོགས་གནང་།ཕྱི་ཟླ་བརྒྱད་པའི་ནང་འཁྲུངས་གཞིས་དོལ་པོའི་ཕྱོགས་སུ་ཕེབས་ཏེ་མི་མང་ལ་ཚེ་དབང་དང་དགེ་སྡིག་སྤང་བླང་གི་བསླབ་བྱ་སོགས་ཀྱི་བཀའ་སློབ་གནང་།དོལ་པོ་ཚ་དགའི་མི་མང་གིས་རེ་བསྐུལ་གནང་བ་བཞིན་དེར་མི་མང་གི་འཕྲོད་བསྟེན་གྱི་ཆེད་དུ་སྨན་ཁང་ཞིག་ཀྱང་གསར་དུ་བསྐྲུན་རྒྱུའི་ཞལ་བཞེས་མཛད།ཕྱི་ཟླ་གཉིས་པའི་ཚེས་༡༧ཉིན་ཀློང་རྒྱས་ཀྱི་རྒྱན་རྫས་དབང་པོ་སྒོ་གསལ་གྱི་མཆོད་ཆས་ཟངས་དང་དངུལ་ལ་གསེར་རྩི་བྱུགས་པ་སྤུས་ལེགས་ཞིག་ཧིན་སྒོར་འབུམ་གསུམ་ཙམ་གནས་པ་ཞིག་སྨན་རི་ཚང་ལ་རྟེན་བཞག་གི་ཆེད་དུ་གནང་།ཕྱི་ཟླ་༨་ནང་དོལ་པོའི་རྫོང་དུ་གཏན་གཞི་བྱས་པ་དགེ་བཤེས་ཉི་མ་ཀུན་ཁྱབ་གྱིས་གསར་བཞེངས་གནང་པའི་དོལ་པོའི་བོན་ཚོགས་སུ་མགྲོན་འབོད་གནང་བ་བཞིན་ཕྱིན་ཏེ་དེ་གའི་སློབ་གྲྭ་ཁག་གི་སློབ་ཕྲུག་དང་མི་དམངས་བཅས་མི་གྲངས་ལྔ་སྟོང་ཙམ་ལ་གཤེན་རབ་རྣམ་པར་རྒྱལ་བའི་བཀའ་དབང་གནང་།